小白鷺

小白鷺，係一種中型涉禽，屬於鷺科白鷺屬。

生境 
小白鷺鍾意住喺稻田、河岸、沙灘、泥灘同沿海小溪種種濕地，成群噉出現。

分布地域 
非洲、歐洲、亞洲同澳洲。

特徵 
小白鷺身長61cm，白色，繁殖期間頭上會多咗兩條細長嘅冠羽作為飾羽；嘴黑色；黑腿，黃色腳掌；繁殖巢群時時發出呱呱叫聲。

食物 
魚、甲殼動物同昆蟲。主要食各式魚蝦，揾食嗰時會用一隻腳踩響水度。

繁殖 
繁殖期同黃頭鷺、夜鷺一樣，喺竹林、相思樹林、木麻黃林，榕樹林築巢，繁殖期為3-9月。繁殖期眼先變成紅色；頭後面有兩條飾羽，長度可達21.5公分；背部有上捲嘅蓑羽13-49條不等。通常雌雄一齊以手指頭咁粗嘅樹枝築成盤形巢，鳥巢簡單到有如一堆枯枝。雌雄一齊孵蛋、餵仔。小白鷺每窩生4-5隻淺藍色嘅蛋。

香港亦有好多小白鷺出沒，例如香港濕地公園、大埔滘等。

《香港及華南鳥類》，尹璉、費嘉倫、林超英
 《中國鳥類野外手冊》，馬敬能、菲利普斯、何芬奇
 《雀鳥分類名錄》，香港觀鳥會
 《香港方物古今》，饒玖才著，天地圖書出版，1999年。77-79 頁。ISBN 962-950-671-8。

雀
鷺科